**A 71. sorszámú Méhész megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 32 621 02

1.2. Szakképesítés megnevezése: Méhész

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 240-360

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletben a mezőgazdasági szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 6123 | Méhész | Méhészeti munkás |

**3.2. A szakképesítés munkaterületének rövid leírása:**

Méhészetben megtervezi, megszervezi, irányítja és elvégzi a háziméhek tartásával, tenyésztésével és a méz, valamint egyéb méhészeti termék termelésével kapcsolatos munkákat.

A szakképesítéssel rendelkező képes:

**-** saját méhészetet létesíteni,

**-** méhcsaládokat vándoroltatni,

**-** méhcsaládokat kezelni, takarmányozni,

**-** méz és egyéb méhészeti termékeket termelni, feldolgozni, értékesíteni,

**-** méhcsaládokat beteleltetni és átteleltetni,

**-** méhanyát nevelni és méhcsaládokat szaporítani,

**-** méhbetegségek és kártevők ellen védekezni,

**-** méhészeti eszközöket karbantartani, javítani,

**-** méhek kaptárba telepíteni, méhészeti berendezéseket beszerezni,

**-** a gazdálkodáshoz kapcsolódó információkat (pl. meteorológia, jogszabály) gyűjteni,

**-** a készleteket, bevételeket és kiadásokat nyilvántartani,

**-** az állategészségügyi, környezetvédelmi, munkavédelmi és tűzvédelmi szabályokat betartani, betartatni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | *-* | - | *-* |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11040-12 | A méhészet története, méhészeti jogi ismeretek |
| 4.4. | 10960-16 | Vállalkozási, kereskedelmi alapok |
| 4.5. | 11084-12 | Méhbiológia, méhegészségügy |
| 4.6. | 11041-12 | A méhészet technológiája |
| 4.7. | 11042-12 | Méhanya nevelés, méhpempő termelés, méhtenyésztés |
| 4.8. | 11043-12 | A méhlegelő, méhes megporzás, méhlegelő javítás |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11040-12 | A méhészet történet, méhészeti jogi ismeretek | szóbeli |
| 5.2.4. | 10960-16 | Vállalkozási, kereskedelmi alapok | szóbeli |
| 5.2.5. | 11084-12 | Méhbiológia, méhegészségügy | írásbeli |
| 5.2.6. | 11041-12 | A méhészet technológiája | gyakorlati, írásbeli |
| 5.2.7. | 11042-12 | Méhanya nevelés, méhpempő termelés, méhtenyésztés | gyakorlati |
| 5.2.8. | 11043-12 | A méhlegelő, méhes megporzás, méhlegelő javítás | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Méhészeti technológia, méhanya nevelés, méhpempő termelés és méhtenyésztés feladatok elvégzése**

A vizsgafeladat ismertetése:

- elvégzi az aktuális méhészeti beavatkozásokat (lépekkel bővíti, szűkíti a fészket, műlépet építtet, eteti a méheket, elvégzi a szükséges méhegészségügyi vizsgálatokat, gyógykezeléseket),

- elszedi a mézet a méhcsaládoktól, rendezi a méhcsalád fészkét, lefedelezi és kipörgeti a mézes lépeket, kezeli a mézes fedelezést (sonkolyt), letisztítja, tárolja, csomagolja a kipörgetett mézet,

- gyúrt, főzött cukorlepényt készít,

- tárolja a lépeket, osztályozza, selejtezi, kiolvasztja a viaszt,

- elvégzi a kaptárak felújítását, összeállítja és beműlépezi a kereteket,

- előkészíti a vándorlást és letelepedést, elvégzi a kapcsolódó szükséges munkálatokat,

- egyéb méhészeti termékeket (virágpor, propolisz, méhpempő) termel és tárol,

- a méhcsaládokat szaporítja, gondozza, értékesíti,

- kiválasztja és berendezi a tenyész- és dajkacsaládokat,

- méhanyákat állít elő (anyabölcsőt márt, felragaszt, beálcáz),

- kelteti és felhasználja (anyásít, elad, tartalékol) az anyabölcsőket, pároztatja és megfesti a méhanyákat.

A tételeknek tartalmazni kell a teljes méhészeti tevékenységet, minden olyan munkaműveletet, mellyel a méhész napi munkavégzése során találkozik, találkozhat.

A vizsgafeladat időtartama: 180 perc

A vizsgafeladat értékelési súlyaránya: 40%

**5.3.2. Központi írásbeli vizsgatevékenység**

A vizsgafeladat megnevezése: Méhbiológia, méhegészségügy, a méhészet technológiája

A vizsgafeladat ismertetése:

Az írásbeli vizsga komplex kérdéseket tartalmaz, mely három kérdéscsoportból áll:

I. Témakör: Méhbiológia 30-35%

II. Témakör: Méhegészségügy 30-35%

III. Témakör: A méhészet technológiája 30-35%

Az írásbeli vizsga kérdései között szakmai számítási feladat is szerepelhet.

A vizsgafeladat időtartama: 120 perc

A vizsgafeladat értékelési súlyaránya: 30%

**5.3.3. Szóbeli vizsgatevékenység**

A vizsgafeladat megnevezése: Améhészet története, méhészeti jogi ismeretek, méhbiológia, méhegészségügy, a méhlegelő (méhészeti növénytan), méhes megporzás, méhlegelő javítás, vállalkozási-, kereskedelmi ismeretek.

A vizsgafeladat ismertetése:

- a méhészet története, méhészeti jogi ismeretek,

- méhbiológia, méhegészségügy,

- a méhlegelő (méhészeti növénytan), méhes megporzás, méhlegelő javítás,

- vállalkozási-, kereskedelmi ismeretek.

A vizsgafeladat időtartama: 45 perc (felkészülési idő 30 perc)

A vizsgafeladat értékelési súlyaránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A gyakorlati vizsga csak május 1. és augusztus 30. között szervezhető.

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Méhészeti célra kialakított rendezett zárt telephely |
| 6.3. | Legalább 50 méhcsalád |
| 6.4. | Kifogástalan állapotú, Magyarországon használatos, legalább 3 db különböző típusú kaptár  (Típus: NB fekvő, Hunor rakodó, 1 NB rakodó, stb.) |
| 6.5. | A gyakorlati képzéshez szükséges eszközök biztosítása (pl. füstölő, kaptárszolga) |
| 6.6. | A tanulók létszámának megfelelő befogadásra, leültetésre, illetve az elmélet és a gyakorlat megtartására alkalmas zárt, fűthető helység használati lehetősége. Ivóvíz lehetőség, mosdóhelység, vízöblítéses WC biztosítása. Megközelítése, parkolás időjárási viszonyoktól függetlenül megoldható legyen. |
| 6.7. | Pörgető helyiség a szükséges eszközökkel, berendezésekkel (pörgető, fedelező állvány, fedelező villa, fedelező kés) |
| 6.8. | A méz tárolásához és feldolgozásához szükséges eszközök (hordók, pihentető tartályok, mézszűrők, letöltők, méz kimelegítés eszközei) |
| 6.9. | Anyagmozgatás eszközei |
| 6.10. | Viaszolvasztás eszközei |
| 6.11. | Virágporelszedő berendezések |
| 6.12. | Propolisz gyűlytő rácsok |
| 6.13. | Keretszögező sablon, keretfúró, elektromos műlép beolvasztó, kéziszerszámok, gázpörzsölő |
| 6.14. | Kerettartó bak, kezelő láda |
| 6.15. | méhszöktető, méhleseprő kefe (esetleg motoros méhlesöprő, motoros méhlefújó) |
| 6.16. | Anyarács (műanyag, alumínium préselt, huzalpálcás) |
| 6.17. | Etetők (keretetető, tálcás etető, légfékes etető, oldó etető) |
| 6.18. | Kaptár összefogató heveder, rakományrögzítő spanifer |
| 6.19. | Tenyészkeret, keltető keret, bölcsőmártó |
| 6.20. | Pároztató kaptár, kaptárpároztató |
| 6.21. | Méhanya szállító- és anyásító zárka |
| 6.22. | Rajszállító láda |
| 6.23. | A raj befogásának eszközei |
| 6.24. | Anyajelölő festék |
| 6.25. | Álcázó tű |
| 6.26. | Teleltetéshez szükséges belső takarók, egérrács |
| 6.27. | Tartalék védőfelszerelés (kesztyű, védőruha, méhész kalap) |

**7. EGYEBEK**